Chris Hipkins

Christopher John „Chris“ Hipkins es un politico de Nov-Zeland. Il nascet li 5-im de septembre 1978 in li cité capital Wellington e il esset inter li 25-im de januar 2023 e li 27-im de novembre 2023 prim-ministre de Nov-Zeland. Chris Hipkins es membre Partise del Labore de Nov-Zeland e desde li 22-im de januar 2023 presidente de ti-ci partise.

Personal e professional vive
Chris Hipkins studiat political scientie e criminologie in Wellington. Pos su studies il laborat quam political consiliero del Industry Training Federation of New Zealand e il ductet programmes del education in li gas- e petrol-industrie de su land.

Chris Hipkins esset maritat con Jade Hipkins e li cuple have du infantes.

Polical cariera
 1996 Chris Hipkins devenit membre del Partise del Labore de Nov-Zeland e laborat quam consiliero del ministre por education Trevor Mallard e li prim-ministre Helen Clark.
 2008 Hipkins es electet quam membre del parlament de Nov-Zeland.
 2017-2023 Hipkins esset ministre in li guvernament de Jacinda Adern. Il esset ministre por education, statal servicies e ministre por sanitá. Hipkins anc esset presidente del parlament.
 2023 Pos li surprisant demission de Jacinda Ardern Chris Hipkins devenit ye li 22-im de januar 2023 presidente del Partise del Labore de Nov-Zeland e devenit li 25-im de januar 2023 prim-ministre de Nov-Zeland. Il e su partise perdit li electiones parlamentari ye li 14-im de octobre 2023 clarmen. Chris Hipkins restat prim-ministre del Nov-Zeland til li 27-im de novembre 2023.

Categorie: Nov-Zeland